《次韵子瞻和陶公止酒》
宋代·苏辙

少年无大过，临老重复止。
自言衰病根，死在酒杯里。
今年各南迁，百事付诸子。
谁言瘴雾中，乃有相逢喜。
连床闻动息，一夜再三起。
泝流俯仰得，此病竟何理。
平生不尤人，未免亦求己。
非酒犹止之，其余真止矣。
飘然从孔公，乘桴南海涘。
路逢安期生，一笑千万祀。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。